Soignies ([swa'ɲi]), Nederlands: Zinnik, Pikardies en Wallonies: Sougniye, is 'n Belgiese stad en munisipaliteit in die Waalse provinsie Hainaut. Die munisipale gebied het sowat 26 000 inwoners (2010) en 'n oppervlakte van 110 km². Die naam Soignies het sy oorsprong in die Keltiese sagunnia wat later na Sunniacum gelatiniseer is en "nedersetting aan die Senne-rivier" beteken. Die huidige munisipaliteit Soignies behels naas die naamgewende stad die dorpe Casteau in die suide; Chaussée-Notre-Dame-Louvignies, Horrues, Neufvilles in die weste; Naast en Thieusies in die suidooste.